stanford-oval/wikipedia huggingface dataset:
Haukilampi (Kouvola, Paljakka)

| Haukilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°13′44″N, 26°31′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  Veitsioja Isoon Lahnajärveen 
Järvinumero:  14.912.1.019
Mittaustietoja
Pinnankorkeus:  112,5 m  
Pituus:  150 m  
Leveys:  110 m  
Rantaviiva:  0,394 km  
Pinta-ala:  1,072 ha  
Saaria:  ei saaria 
 fiHaukilampi 
Haukilampi eli Veitsilampi on Kymenlaaksossa Kouvolassa  Huhdasjärven lähellä sijaitseva lampi.
Maantietoa

Lampi on 150 metriä pitkä, 110 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Vuohijärven lähi-alueeseen (14.912) se kuuluu. Lammen vedenpinnan korkeus on 112,5 metriä mpy.
Hervé Boussard

| Mitalit | Mitalit | Mitalit |  |
| --- | --- | --- | --- |
|  Hervé Boussard |  Hervé Boussard |  Hervé Boussard |  |
Maa:   Ranska
Miesten pyöräily
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | joukkueaika-ajo |  |
Hervé Boussard (8. maaliskuuta 1966 Pithiviers – 26. kesäkuuta 2013 Lésigny) oli ranskalainen ratapyöräilijä ja olympiamitalisti.
Boussard kuului Ranskan nelihenkiseen, joukkuetakaa-ajon olympiapronssia Barcelonassa 1992 voittaneeseen joukkueeseen.
Boussard kuoli Lésignyssa 26. kesäkuuta 2013, 47-vuotiaana epilepsiakohtaukseen.
Hervé Falciani

Hervé Falciani (s. 9. tammikuuta 1972) on ranskalais-italialainen systeemisuunnittelija. Hän teki vuonna 2008 tietomurron sveitsiläiseen HSBC-pankin Geneven-haarakonttoriin (HSBC Private Bank Suisse) ja rikkoi siten sveitsiläispankkien tarkan pankkisalaisuuden. Tiedot koskevat vuosia 2005–2007 ja 30 000 pankkitiliä. Tileille oli talletettuna yhteensä yli sata miljardia euroa. Tekoa pidetään pankkialan suurimpana tietovuotona, ja sitä kutsutaan ”SwissLeaksiksi”.
Tietovuodon jälkeen vuonna 2009 Falciani joutui Sveitsin poliisin etsintäkuuluttamaksi, koska hän oli rikkonut Sveitsin tiukkaa pankkilakia. Falciani pakeni Ranskaan, joissa hänet pidätettiin. Ranskan viranomaiset eivät kuitenkaan luovuttaneet häntä Sveitsiin, sillä hänen tekemänsä tietovuodon perusteella Ranska arveli voivansa paljastaa ranskalaisia veronkiertäjiä. Alkuvuonna 2010 Ranskan talousministeri Christine Lagarde luovutti muille maille luettelon nimistä, joista on kyse. Tämä ”Lagarden lista” aiheutti skandaalin ja pidätyksiä Kreikassa, Espanjassa, Yhdysvalloissa, Belgiassa ja Argentiinassa.
Kansainvälisistä tutkivista journalisteista koostuva International Consortium of Investigative Journalists -ryhmä julkisti vuodon kaikki tiedot vuonna 2015. Niistä on 80 Suomeen liittyviä tilejä, joista suurin osa yksityishenkilöitä, mutta joukossa muutama yrityskin. Joka toisesta tilistä on yksityiskohtaisempiakin tietoja, kuten tileillä olleet varat vuosina 2006–2007. Näillä Suomeen liittyvillä henkilöillä oli vuosina 2006–2007 pankissa yhteensä noin 23 miljoonaa Yhdysvaltain dollaria.
HSBC-pankin vuodon jälkeen Falciani on saanut useilta valtioilta veronkierron ja rahanpesun torjuntaan liittyviä töitä.
Himalajan kätköissä

| Himalajan kätköissä> The Night Train to Kathmandu |
| --- | --- |

Ohjaaja:  Robert Wiemer
Käsikirjoittaja:   Robert Wiemer  Ian Robert 
Tuottaja:  Glenn Kershaw
Pääosat:   Milla Jovovich  Eddie Castrodad  Pernell Roberts 
Valmistustiedot
Valmistusmaa:  Yhdysvallat
Tuotantoyhtiö:  Golden Tiger Pictures
Levittäjä:  Paramount Pictures
Ensi-ilta:  1988
Kesto:  102 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Himalajan kätköissä (The Night Train to Kathmandu) on vuonna 1988 julkaistu yhdysvaltalainen seikkailufantasiaelokuva. Sen on ohjannut Robert Wiemer.
Heikki Tandefelt

Heikki Tandefelt vuonna 1932.
Karl Henrik Magnus (Heikki) Tandefelt (27. huhtikuuta 1882 Sysmä – 12. tammikuuta 1943 Helsinki) oli suomalainen taidemaalari ja Suomenlinna-museon intendentti.
Elämä

Tandefeltin vanhemmat olivat tilanomistaja Gustaf Magnus Otto Tandefelt ja Anna Maria Renqvist. Käytyään reaalilyseota hän opiskeli sitten Taideteollisessa keskuskoulussa 1899 ja Suomen Taideyhdistyksen piirustuskoulussa 1900–1901. Tandefelt jatkoi vielä taideopintojaan Italiassa 1902–1904 sekä Ranskassa 1904–1907 ja 1909–1910.
Tandefelt oli opettajana Suomen Taideyhdistyksen piirustuskoulussa 1911–1918 sekä jojtajaopettajana Taideteollisessa keskuskoulussa 1917–1918 ja hän toimi myös taidearvostelijana Dagens Tidning -lehdessä 1912–1913 ja Uudessa Suomettaressa 1914. Vuodesta 1918 aina kuolemaansa saakka Tandefelt toimi Suomenlinnan museon intendenttinä. Hän oli myös Ehrensvärd-seuran sihteerinä 1921–1943.
Tandefelt osallistui Suomen Taiteilijain näyttelyihin 1902–1907 sekä vielä viisi kertaa vuosien 1916 ja 1937 välillä. Hänen taidegrafiikkaansa oli esillä 1930-luvulla näyttelyissä Tšekkoslovakiassa, Saksassa, Tanskassa, Unkarissa, Itävallassa ja Englannissa. Lisäksi Tandefelt julkaisi esteettis-taidehistoriallisen esseekokoelman Hyvät ja huonot taiteilijat (1915). Kirjassa Tandefelt arvosteli Akseli Gallen-Kallelaa mainitsematta häntä kuitenkaan suoraan nimeltä.
Tandefelt palveli jatkosodassa luutnanttina. Hän kuoli sotasairaalassa tammikuussa 1943.
Perhe

Heikki Tandefelt oli naimisissa Signe Tandefeltin kanssa vuosina 1904–1919. Heidän poikansa oli arkkitehti Claus Tandefelt.
Himalajan vanki

| Himalajan vanki> Lost In The Himalayas |
| --- | --- |
 Kirjan vuonna 1994 julkaistun englanninkielisen painoksen kansikuva
Alkuperäisteos
Kirjailija:  Joanne Robertson & James Scott
Kieli:  englanti
Genre:  muistelmateos
Julkaistu:  1994
Sivumäärä:  197
Suomennos
Kustantaja:  Valitut Palat
Julkaistu:  1996
Sivumäärä:  128
ISBN:  951-584-221-2
Löydä lisää kirjojaKirjallisuuden teemasivulta
Himalajan vanki (Lost in The Himalayas) on James Scottin ja hänen sisarensa Joanne Robertsonin kirjoittama, vuonna 1993 julkaistu kirja, joka kuvaa James Scottin eksymistä Himalajan talveen ja sitä kuinka Scott selviytyy 43 päivää hengissä syömättä ja vain hänen sulattamaansa lunta juoden. Kirjassa on lähes vuorotellen Scottin ja sisaren Robertsonin lukuja, ja Robertsonin luvuissa kerrotaan, kuinka hän yrittää löytää veljensä.
HarmonyOS

| HarmonyOS |
| --- | --- |

Kehittäjä:  Huawei
Toiminnallinen tila:  Tuettu
Julkaistu:  2019
Käyttöliittymä:  Graafinen
Lähdekoodimalli:  Avoin lähdekoodi
Aiheesta muualla
Verkkosivusto
Infobox OKNimi-testi OK: 
| OpenHarmony |
| --- | --- |
Kehittäjä:  Huawei
Tuoteperhe:  LiteOS
Toiminnallinen tila:  Tuettu
Julkaistu:  2019
Käyttöliittymä:  Graafinen
Lähdekoodimalli:  Avoin lähdekoodi
Infobox OKVirheellinen NIMI-arvo: 
HarmonyOS (työnimeltään Ark OS tai Hongmeng) on 9. elokuuta 2019 julkaistu Android-yhteensopiva mobiilikäyttöjärjestelmä, jota kehittää kiinalainen teknologiajätti Huawei. Käyttöjärjestelmän kehittäminen liittyy Androidin lisenssin menettämiseen osana Yhdysvaltojen ja Kiinan välistä kauppasotaa. Ensimmäiset HarmonyOS-laitteet ovat HONOR  ja Huawei Vision -älynäytöt.
HarmonyOS sisältää ohjelmointikielen kääntäjän nimeltä Ark Compiler. Ark Compiler on esitelty osana EMUI 9.1 -käyttöliittymäympäristöä.
Käyttöjärjestelmän on sanottu tulevan saataville vuonna 2020 ensimmäisellä kvartaalilla. Oletussovelluskauppana HarmonyOS:ssa on Huawein kehittämä AppGallery.
HarmonyOS:stä on kaksi versiota, joista ensimmäinen ("OpenHarmony") käyttää yhtiön LiteOS-ydintä ja on suunnattu älykelloihin ja esineiden internet -laitteisiin, ja toinen on Linux-ydintä käyttävä Android-klooni. Ars Technican tutkimuksen mukaan HarmonyOS on Android 10 ilman havaittavia eroja (Android 10 with no discernible changes).
Huawein oman ilmoituksen mukaan enemmän muistia sisältävät laitteet voivat sisältää Linux-ytimen.
Huawein saksalaiselle Computerbase-sivustolle antamien tietojen mukaan HarmonyOS käyttää Android Open Source Projectin (AOSP) lähdekoodia lisenssiehtojen mukaan, vaikka yhtiön edustajat ovat samalla kiistäneet sen perustuvan Androidiin, joka pätee vain OpenHarmony-versioon. Puhelimiin suunnattu Android-versio pystyy suorittamaan Android-sovelluksia ja käyttää Huawein EMUI-käyttöliittymän ulkoasua.
Huawei kertoi vuonna 2024 korvaavansa tulevaisuudessa Microsoft Windowsin valmistamissaan tietokoneissa HarmonyOS Nextillä, joka ei perustu enää Androidiin, vaan käyttää Huawein itse kehittämää ydintä. HarmonyOS Next ei tue Android-sovelluksia.
Heikki Teittinen

Heikki Urho Teittinen (30. syyskuuta 1894 Vesanto – 10. maaliskuuta 1980 Juva) oli suomalainen laulunopettaja, kuoronjohtaja ja suomentaja. Hän perusti Helsingin Kamarikuoron ja hänet tunnettiin "kamarikuorolaulun isänä".
Taipaleen kylästä Juvalla kotoisin olleen Teittisen vanhemmat olivat kansakoulunopettaja Antero Teittinen ja Henni Pursiainen. Hän pääsi ylioppilaaksi 1915 ja opiskeli aluksi Helsingin yliopistossa teologiaa kunnes siirtyi musiikin pariin. Hän opiskeli Helsingin musiikkiopistossa 1917–1918 ja lisäksi vuosina 1928–1938 ulkomailla Saksassa Georg Arminin oppilaana, Italiassa ja Ranskassa. Teittinen oli vuodesta 1939 alkaen päätoimisesti laulunopettajana ja hän perusti Helsingin Kamarikuoron oppilaistaan osallistuen sen kanssa muun muassa Walesin kansainväliseen kuorokilpailuun. Teittinen toimi myös ruotsalaisen Karlskogan Kamarikuoron johtajana 1949–1961 ja ohjasi norjalaista ylioppilaskuoroa. Hän johti pitkään myös Helsingin NMKY:n sekakuoroa ja mieskuoroa, Kilven Kuoroa ja Åbo Sångarbröderiä.
Jäätyään eläkkeelle 1969 Teittinen lopetti Turussa ja Helsingissä pitämänsä laulukoulut ja palasi Juvalle. Hän perusti Juvan kansalaisopiston yhteyteen Juvan Kamarikuoron ja vuonna 1976 Teittisen johdolla valmistui paikallisin juvalaisvoimin pienoisooppera Kevään kuningatar. Teittiselle myönnettiin valtion taiteilijaeläke vuonna 1973.
Kirjallista tuotantoa

Yhtä ja toista laulujen esityksestä ; kokoillut Heikki Teittinen. Kamarilauluja 19. Helsinki 1956
Suomennoksia

E. Temple Thurston : Suloisen järjettömyyden kaupunki ; englanninkielestä suom. Heikki Teittinen. Otava 1924, 2. painos 1950
William J. Locke : Septimus : romaani. Otava 1926
Jean de La Brète : Villivarsa : romaani ; ranskankielestä suomentanut Heikki Teittinen. Otava 1927
T. E. Lawrence : Erämaan kapina ; tekijän valtuuttamana englanninkielestä suomentanut Heikki Teittinen. Satakunnan Kirjateollisuus, Pori 1928
Etsijän tarina ; kirjoittanut Mabel Zichy ; suomentanut Heikki Teittinen. Suomen teosofinen seura, Helsinki 1928
Richard Halliburton : Mainehikas seikkailu ; tekijän luvalla englanninkielestä suomentanut Heikki Teittinen. Satakunnan Kirjateollisuus, Pori 1928
Edgar Wallace : Tyttö laivassa ; englanninkielestä suomentanut Heikki Teittinen. Otava 1928, 2. painos 1951 (alkuteos Penelope of the "Polyantha")
F. Tennyson Jesse : Hullu Tom ; suomentaneet Yrjö Gustafson ja Heikki Teittinen. Kansanvalta, Helsinki 1929
Frank Heller : Korsikkalainen perintöni : romaani, tekijän luvalla suomentanut Heikki Teittinen. Otava 1929
B. Junius Wood : Salaperäinen Siperia ; englanninkielestä suomentanut Heikki Teittinen. Satakunnan Kirjateollisuus, Pori 1929
J. J. Connington : Yhdeksän ratkaisua ; tekijän luvalla englanninkielestä suomentanut Heikki Teittinen. Jännitysromaani n:o 1. Otava 1929 (The Case with Nine Solutions)
Henry Glaß

| Mitalit | Mitalit | Mitalit |  |
| --- | --- | --- | --- |
|  Henry Glaß, 22.2.1970 |  Henry Glaß, 22.2.1970 |  Henry Glaß, 22.2.1970 |  |
Maa:   Itä-Saksa
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Pronssia | Innsbruck 1976 | suurmäki |  |
| MM-kilpailut  | MM-kilpailut  | MM-kilpailut  |  |
|  Hopeaa | Lahti 1978 | normaalimäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Pronssia | Vikersund 1977 | lentomäki |  |
Henry Glaß (s. 15. helmikuuta 1953 Rodewisch, Itä-Saksa) on itäsaksalainen uransa lopettenut mäkihyppääjä, olympia- ja MM-mitalisti.
Glaßin uran suurin saavutus on suurmäen olympiapronssi Innsbruckista 1976. MM-tasolla hänen ainoa mitali oli normaalimäen hopea Lahdesta 1978. Lentomäen MM-kilpailuissa hänen paras saavutuksensa oli pronssimitali Vikersundista 1977.
Maailmancupissa Glaß sijoittui kaksi kertaa palkintokorokkeelle: hän oli toinen Bischofshofenissa tammikuussa 1980 ja paria päivää aikaisemmin kolmas Innsbruckissa. Hän päätti uransa vuonna 1981.
Henry Glaß toimi 1990-luvun puolivälistä alkaen Saksan mäkihyppääjien valmennuksessa, kunnes  vuonna 2006 hänet erotettiin hänen DDR:n aikaisten Stasi-yhteyksien vuoksi.
Hankalammi (Jämsä)

| Hankalammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°07′58″N, 24°57′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  oja Vähään Riihijärveen 
Järvinumero:  14.526.1.013
Mittaustietoja
Pinnankorkeus:  119,2 m  
Pituus:  230 m  
Leveys:  170 m  
Rantaviiva:  0,723 km  
Pinta-ala:  2,165 ha  
Saaria:  ei saaria 
 fiHankalammi 
Hankalammi  on Keski-Suomessa Jämsässä Hankaperän lähellä sijaitseva lampi.
Maantietoa

Lampi on 230 metriä pitkä, 170 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Vataanjoen valuma-alueeseen (14.526) se kuuluu. Lammen vedenpinnan korkeus on 119,2 metriä mpy.
Hera Björk

| Hera Björk |
| --- | --- |
 Hera Björk vuonna 2024.
Henkilötiedot
Koko nimi:  Hera Björk Þórhallsdóttir
Syntynyt: 29. maaliskuuta 1972 (ikä 52)  Reykjavik, Islanti
Ammatti:  laulaja
Muusikko
Taiteilijanimi:  Hera Björk
Laulukielet:  islanti, englanti, ranska
Aktiivisena:  1986–
Tyylilajit:  pop, soul
Levy-yhtiöt:  HandsUpMusic
  [ Muokkaa Wikidatassa ] [ ohje ]  
Hera Björk Þórhallsdóttir (s. 29. maaliskuuta 1972 Reykjavík, Islanti) on islantilainen laulaja. Hän edusti Islantia vuoden 2010 Eurovision laulukilpailussa Oslossa kappaleellaan "Je ne sais quoi" sijoittuen finaalissa yhdeksänneksitoista. Vuonna 2013 hän edusti Islantia Festival Internacional de la Canción de Viña del Mar -musiikkifestivaaleilla ja voitti "Paras kappale" -kategorian kappaleellaan "Because You Can".
Vuonna 2024 Hera Björk oli yksi kymmenestä kilpailijasta Islannin vuoden 2024 euroviisukarsinnassa nimeltään Söngvakeppnin 2024. Hän kilpaili kappaleellaan "Scared of Heights". Kilpailun semifinaalissa hän kilpaili kilpailukappaleensa islanninkielisellä versiolla nimeltään "Við förum hærra" ja eteni finaaliin asti. 2. maaliskuuta 2024 pidetyssä finaalissa Hera Björk voitti karsintakilpailun ja edusti näin jälleen Islantia vuoden 2024 Eurovision laulukilpailussa Malmössä kappaleellaan "Scared of Heights".
Diskografia > Albumit

2000 – Ilmur af Jólum
2006 – Hera Björk
2010 – Je ne sais quoi
2013 – Ilmur af Jólum II
Diskografia > Singlet

2001 – Engum Nema Þér (Friðrik Ómarin kanssa)
2003 – Blikar, Tökum Nú Bikar (Vilhjálmur Goðin kanssa)
2009 – Someday
2010 – Je ne sais quoi
2011 – Finnum Astina" / "Feel the Love Tonight
2013 – Because You Can
2015 – Christmas Song (Chiara Siracusan kanssa)
2016 – Queen of Effing Everything
2018 – Frelsisvor (Gissur Páll Gissurarsonin kanssa)
2024 – Scared of Heights
Haukilampi (Mikkeli, Ihastjärvi)

| Haukilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°49′54″N, 27°10′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Jarunlampeen 
Järvinumero:  14.932.1.009
Mittaustietoja
Pinnankorkeus:  117 m  
Pituus:  290 m  
Leveys:  80 m  
Rantaviiva:  0,656 km  
Pinta-ala:  1,593 ha  
Saaria:  ei saaria 
 fiHaukilampi 
Haukilampi  on Etelä-Savossa Mikkelissä  Ihastjärven lähellä sijaitseva lampi.
Maantietoa

Lampi on 290 metriä pitkä, 80 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 117 metriä mpy.
Hjärtumin piiri

| Hjärtumin piiri |
| --- | --- |
 Hjärtumin kirkko
 fiHjärtumin piiri 
 58°10′52″N, 12°06′36″E 
Valtio:   Ruotsi
Maakunta:  Bohuslän
Lääni:  Länsi-Götanmaan lääni
Kunta:  Lilla Edetin kunta
Piirikoodi:  109043
Väestö
Väkiluku (2022):  3 529 
Hjärtumin piiri (ruots. Hjärtums distrikt) sijaitsee Lilla Edetin kunnassa Ruotsissa. Sen väkiluku on 3 529  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Lilla Edetin kunnan piirit
Heikki Taskinen (arkkitehti)

Oulun normaalikoulun yläaste ja lukio
Heikki Taskinen (15. toukokuuta 1940 Kuopio – 17. joulukuuta 1992 Temmes) oli suomalainen arkkitehti.
Taskinen kirjoitti ylioppilaaksi Kuopion yhteislyseosta 1961 ja valmistui arkkitehdiksi Oulun yliopiston arkkitehtuurin osastolta 1969.
Valmistuttuaan Taskinen oli aluksi töissä Arkkitehtitoimisto Risto Harju Ky:ssä. Vuonna 1972 hän perusti Arkkitehtitoimisto Arktosin yhdessä Jaakko Antti-Pojan, Pekka Laation ja Jorma Vesasen kanssa. Oman toimiston Heikki Taskinen perusti 1977. Taskinen tuli tunnetuksi erityisesti suunnittelemistaan koulurakennuksista. Hänet liitetään yleensä Oulun kouluksi kutsuttuun arkkitehtuurin koulukuntaan. Vuonna 1984 Taskinen sai koulurakennusten suunnittelusta rakennus- ja yhdyskuntasuunnittelun valtionpalkinnon.
Taskinen kuoli 52-vuotiaana liikenneonnettomuudessa joulukuussa 1992.
Taskisen suunnittelemia rakennuksia

Taskinen on suunnitellut muun muassa seuraavat rakennukset:
Törnävän siunauskappeli ja krematorio, Seinäjoki (1979)
Oulun normaalikoulu (1982–1983)
Pitkäkankaan koulu, Oulunsalo (1981–1985)
Oulun Diakonissalaitoksen kuntotalo (1986)
Salonpään koulu, Oulunsalo (1991)
Oulun lentoaseman terminaalin laajennus (1994)
Pyörön koulu, Kuopio
Takalo-Raasakan koulu, Kannus
Saarniston koulu, Uusikaupunki
Raumanmeren koulu, Rauma
Oulun terveydenhuolto-oppilaitos
Aiheesta muualla

Kuvia tai muita tiedostoja aiheesta Heikki Taskinen Wikimedia Commonsissa
Harri Ruotjoki

Harri Ruotjoki
Harri Ruotjoki on suomalainen basisti, joka on soittanut muun muassa The Giant Leapissa, Waldo's Peoplessa ja Anna Erikssonin yhtyeessä.
Siviiliammatiltaan Ruotjoki on Anjalan ala-asteen luokanopettaja.
Harri Rouhiainen

Harri Asser Rouhiainen (s. 14. heinäkuuta 1960 Kokemäki) on entinen suomalainen pika-aitajuoksija. Hän edusti Porin Tarmoa ja häntä valmensivat Mikko Toivonen, Rauno Harju sekä Matti Vyyryläinen.
Rouhiainen voitti 60 metrin aitojen kultaa sisäratojen SM-kisoissa vuonna 1989. Kalevan kisoissa hänen paras sijoituksensa oli neljäs vuonna 1984, minkä lisäksi hän oli viides vuosina 1985 ja 1988, kuudes vuonna 1986 sekä seitsemäs vuonna 1983.
Rouhiainen edusti Suomea sisäratojen EM- ja MM-kisoissa vuonna 1989 jääden kummallakin kerralla alkueriin. Hänen ennätyksiään ovat 60 metrin aitojen 7,88 s vuodelta 1989 ja 110 metrin aitojen 14,25 s vuodelta 1988.
Hello, Dolly! (elokuva)

| Hello, Dolly! |
| --- | --- |

Ohjaaja:  Gene Kelly
Käsikirjoittaja:  Ernest Lehman
Perustuu:  Jerry Herman ja Michael Stewartin musikaaliin
Tuottaja:  Ernest Lehman
Säveltäjä:   Jerry Herman  Lennie Hayton  Lionel Newman 
Kuvaaja:  Harry Stradling
Leikkaaja:  William H. Reynolds
Tuotantosuunnittelija:  John DeCuir
Pukusuunnittelija:  Irene Sharaff
Pääosat:   Barbra Streisand  Walter Matthau  Michael Crawford 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Chenault Productions 
Levittäjä:  20th Century Studios Netflix Disney+
Ensi-ilta:   Yhdysvallat 16. joulukuuta 1969  Suomi 23. tammikuuta 1970 
Kesto:  146 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hello, Dolly! (Hello, Dolly!) on Gene Kellyn ohjaama yhdysvaltalainen musikaalielokuva vuodelta 1969. Elokuva perustuu samannimiseen Broadway-musikaaliin vuodelta 1964, johon käsikirjoituksen teki Michael Stewart ja musiikin Jerry Herman. Musikaali puolestaan perustuu Thornton Wilderin romaanin The Matchmaker (1955); Wilderin romaani puolestaan perustuu Johann Nestroyn huvinäytelmään Einen Jux will er sich machen (1842). Elokuvan koreografian teki Michael Kidd.
Elokuvan pääosissa ovat Barbra Streisand ja Walter Matthau. Louis Armstrongilla on pieni rooli orkesterinjohtajana ja hän myös laulaa elokuvan nimikkokappaleen yhdessä Streisandin kanssa.
Näyttelijät

| 0 | 1 | 2 |
| --- | --- | --- |
|  Barbra Streisand  | … |  Dolly Levi    |
|  Walter Matthau  | … |  Horace Vandergelder    |
|  Michael Crawford  | … |  Cornelius Hackl    |
|  Marianne McAndrew  | … |  Irene Molloy    |
|  Danny Lockin  | … |  Barnaby Tucker    |
|  E. J. Peaker  | … |  Minnie Fay    |
|  Joyce Ames  | … |  Ermengarde Vandergelder    |
|  Tommy Tune  | … |  Ambrose Kemper    |
|  Judy Knaiz  | … |  Gussie Granger/Ernestina Simple    |
|  David Hurst  | … |  Rudolph Reisenweber    |
|  Fritz Feld  | … |  Fritz, saksalainen tarjoilija   |
|  Richard Collier  | … |  Joe, Vandergelderin parturi   |
|  J. Pat O'Malley  | … |  poliisi puistossa   |
|  Louis Armstrong  | … |  Louis, orkesterinjohtaja   |
Palkinnot

Voitetut Oscar-palkinnot:
lavastus – John DeCuir, Jack Martin Smith, Herman Blumenthal, Walter M. Scott, George Hopkins, Raphael Bretton
alkuperäinen tai sovitettu musikaalisävellys – Lennie Hayton, Lionel Newman
äänitys – Jack Solomon ja Murray Spivack
Oscar-ehdokkuudet:
elokuva – Chenault, 20th Century Fox ja Ernest Lehman
kuvaus – Harry Stradling
leikkaus – William Reynolds
puvustus – Irene Sharaff
Aiheesta muualla

Hello, Dolly! Internet Movie Databasessa (englanniksi)
Hello, Dolly! Elonet.
Hello, Dolly! AllMoviessa. (englanniksi)
Herzl-vuori

| Herzl-vuori |
| --- | --- |
 Herzl-vuori ilmakuvassa.
Sijainti:  Jerusalem, Israel
Koordinaatit:  31°46′26.99″N, 35°10′49.97″E
Avattu:  1949
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Herzl-vuori (hepr. ‏הַר הֶרְצְל‎, Har Hertzel) on Jerusalemissa sijaitseva Israelin kansallinen hautausmaa, joka on nimetty modernin sionismin perustajan Theodor Herzlin mukaan. Vuonna 1949 avattu hautausmaa sijaitsee 834 metriä korkealla vuorella. Herzlin ohella paikalle on haudattu muun muassa Israelin edesmenneet presidentit.
Tunnettuja haudattuja

Levi Eshkol
Teddy Kollek
Golda Meir
Jitzhak Rabin
Chaviva Reiková
Hannah Szenes
Aiheesta muualla

Kotisivu
Find a grave on Mount Herzl
Kuvia tai muita tiedostoja aiheesta Herzl-vuori Wikimedia Commonsissa
Harri Rinne (koripalloilija)

Harri Rinne (s. 2. joulukuuta 1982) on suomalainen koripalloilija. Hän pelasi  Team Componentassa kaudella 2007–08. Rinne siirtyi Team Componentaan helmikuussa vuonna 2008 eteläisen alueen 3. divisioonassa pelaavasta Karkkilan Urheilijoiden joukkueesta. Rinne on 185 cm pitkä ja pelipaikaltaan takamies.
Rinne pelasi 22-vuotiaiden miesten SM-sarjassa kaudella 2002–03. Tuona kautena hän teki Team Componentassa 11 ottelussa yhteensä 33 pistettä ja 17 levypalloa.